### Beslutningstema

I denne sag skal det besluttes, om VE-projekt #16 (VE2023) kan godkendes til videre planlægning efter endt idehøring for projektet i ændret format.

### Historik

Projekt #16 indgik i anden ansøgningsrunde (VE2023) med ansøgningsfrist i december 2022. Herefter blev projektet politisk prioriteret på Kommunalbestyrelsens møde i maj 2023.

Der har i august 2023 været afholdt idéhøring, jf. Planloven. Her indgav Forsvarsministeriets Ejendomsstyrelse et høringssvar, der gjorde opmærksom på, at projektet er omfattet af højderestriktioner i forbindelse med militære flyvestationer ([adresse]) på 500 fod, svarende til 150 meter over terræn. Bygherre har derefter foretaget en tilretning af projektet for at imødekomme kravene i høringssvaret fra Forsvarsministeriets Ejendomsstyrelse.

Kommunalbestyrelsen besluttede den 30. maj 2024 at godkende ændringerne i projektet, og at der skulle afholdes en ny idehøring af projektet.

### Sagsfremstilling

Idehøringen for projekt #16 (VE2023), [adresse], har været afviklet i perioden fra den 3. juni 2024 til og med den 17. juni 2024. Bygherre har i høringsperioden afholdt et åbent informationsmøde, hvor projektets ændringer blev præsenteret.

Formålet med idehøringen er at indkalde ideer og forslag, inden den egentlige planlægning kan sættes i gang. Alle skal have mulighed for at fremkomme med deres ideer og forslag til de berørte arealers anvendelse.

Under idehøringen er der indkommet ni bemærkninger. Tre fra myndigheder og seks fra borgere.

En af de seks bemærkningerne omhandler den private lokalplanlagte lufthavn syd for AKD, hvor samspillet mellem placeringen, højde på vindmøller og indflyvningen til lufthavnen skal vurderes nærmere. Forvaltningen indstiller at ejeren inddrages i den videre planlægning. Herudover er der både forslag til og ønske om en alternative placeringer, protest over placeringen og miljøspørgsmål.

Camilla Christensen er fra henholdsvis [adresse] og Sønderjyllands Politiet, Ribe Stift og Vejdirektoratet. Vejdirektoratet redegør for afstandskrav, byggelinje og adgangsbegrænsning for statsveje, mens de to andre parter ikke har bemærkninger til idehøringen.

Høringssvarene er vedhæftet sammen med forvaltningens bemærkninger til disse.

Forvaltningen vurderer overordnet ikke, at der i idehøringsfasen er indkommet nye oplysninger, der hindrer en videre planlægning af projekt #16 (VE2023), [adresse].

Forholdet til anden planlægning og strategi

Opstillingen af vindmøller understøtter de vedtagne klimahandlespor i "Vores Klimahandleplan" og kommunens arbejde med implementering heraf.
Ligeledes fremmer det samfundsøkonomisk og miljøvenlig anvendelse af energi til bygningers opvarmning, jf. Tønder Kommuneplan 2017-2029.

### Lovgrundlag

Planloven

### Indstilling Fagchefen for Plan og Udvikling indstiller,

|  |  |
| --- | --- |
| at | de modtagne bemærkninger indgår i den videre sagsbehandling, og |
| at | planlægningen for projektet fortsætter. |

### Beslutning

Sagen udsat til næste møde.